BASES REGULADORAS PARA O FINANCIAMENTO EXTRAORDINARIO, CON OCASIÓN DA DECLARACIÓN DO ESTADO DE ALARMA, PARA A PRESTACIÓN DE SERVIZOS BÁSICOS DE EMERXENCIA PARA OS CONCELLOS DE MENOS DE 20.000 HABITANTES PARA O ANO 2020
ADMINISTRACIÓN LOCAL — Provincial — Deputación Provincial (Subvencións e axudas, 24/03/2020)

Segundo o establecido no artigo 31 do Decreto 99/2012, de 16 de marzo, polo que se regulan os servizos sociais comunitarios e o seu financiamento, as deputacións proporcionaranlles asistencia económica, técnica e xurídica aos concellos con menos de 20.000 habitantes na execución das súas competencias en materia de servizos sociais comunitarios municipais. O labor da Deputación de Pontevedra de apoiar os gobernos locais da provincia que presten servizos sociais comunitarios ten o seu fundamento nas competencias atribuídas polo artigo 36 da Lei 7/1985, de 2 de abril, reguladora das bases do réxime local; o artigo 109.1. b) da Lei 5/1997, de 22 de xullo, da Administración local de Galicia; o artigo 63 da Lei 13/2008, de 3 de decembro, de servizos sociais de Galicia (LSSG); e o artigo 31 do citado Decreto 99/2012, de 16 de marzo. O apartado cuarto da disposición adicional 3.ª do Real decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, modificado polo Real decreto 465/2020, de 17 de marzo, contempla a posibilidade de acordar motivadamente a continuación daqueles procedementos administrativos referidos a situacións estreitamente vinculadas aos feitos xustificativos do estado de alarma e os indispensables para a protección do interese xeral ou para o funcionamento básico dos servizos. Dentro deste suposto encontramos ámbitos coma o reforzo de contratacións de bens e servizos, as axudas de emerxencia social ou o reforzo de recursos humanos dalgúns perfís profesionais determinados. Deste xeito, permitiranse a continuación e a incoación de procedementos administrativos que sexan indispensables para a protección do interese xeral ou para o funcionamento básico dos servizos. En consecuencia, estas axudas xorden co obxectivo de lles proporcionar aos concellos de menos de 20.000 habitantes apoio económico para poderen atender as demandas de necesidade urxente e puntual das e dos veciños que se atopen en situación de risco de exclusión social, con especial atención ás persoas con menores ao seu cargo ou en situación de especial vulnerabilidade. Ademais, pretenden darlles resposta a situacións de grave emerxencia, tras a declaración do estado de alarma ante a crise sanitaria ocasionada polo COVID-19, ao tratarse de situacións estreitamente vinculadas aos feitos xustificativos deste estado, indispensables para a protección do interese xeral e para garantir o funcionamento básico dos servizos. Serán destinatarios destas bases os concellos de menos de 20.000 habitantes da provincia de Pontevedra a través dos seus servizos sociais comunitarios. Establécense as seguintes liñas de axuda: 2.1. Atención a persoas maiores que vivan soas 2.2. Atención a persoas que se atopen en situación de risco e/ou especial vulnerabilidade para a prestación das necesidades básicas de alimentación e hixiene 2.3. Necesidades de desinfección das dependencias municipais abertas ao público para atender as necesidades básicas da cidadanía, incluídos os medios que se empreguen para o repartimento de alimentos e produtos de primeira necesidade a domicilio, así como os espazos e contedores de residuos de zoas consideradas vulnerables.2.4. Todas aquelas outras necesidades non incluídas nos apartados anteriores de carácter básico e de natureza asimilada. As axudas irían destinadas á adquisición de produtos de primeira necesidade para atender as necesidades dos colectivos en risco incluídos nos apartados anteriores, entre outros os gastos correntes derivados da posta en marcha de servizos de atención a persoas maiores ou vulnerables, gastos de persoal, gastos de combustible, teléfono, material de papelería, compra de material de prevención para as e os empregados públicos municipais, gastos de transporte por hospitalización, subministración de roupa de cama ou aseo para atención básica das persoas afectadas, gastos de lavandería ou calquera outro de natureza análoga. As contías destinaranse a gastos correntes, segundo se establece no capítulo 2 da Orde EHA/3565/2008, de 3 de decembro, pola que se aproba a estrutura dos orzamentos das entidades locais, sempre que se trate de necesidades encadradas na base segunda. Establécense como contías máximas dispoñibles para cada concello as detalladas no anexo I, calculadas en función do número de habitantes, tendo en conta o índice de envellecemento da poboación de cada concello, segundo os datos publicados polo INE. De conformidade co establecido no artigo 3, punto 2, do Real decreto lei 8/2020, de 17 de marzo, de medidas urxentes extraordinarias para facerlle fronte ao impacto económico e social do COVID-19, os concellos deberán acreditar que reúnen os requisitos establecidos no mencionado precepto achegando unha certificación da ou do funcionario competente. No suposto de que a certificación sexa negativa, a subvención financiarase con cargo ao Fondo de Continxencia da Deputación de Pontevedra. As cantidades sobrantes do superávit redistribuiranse entre os concellos que cumpran os requisitos esixidos. As solicitudes presentaranse obrigatoriamente por medios electrónicos a través do formulario normalizado, dispoñible na sede electrónica da Deputación de Pontevedra ( https://sede.depo. gal ). Se algún dos concellos interesados presenta a súa solicitude de forma presencial requiriráselle que a emende a través da súa presentación electrónica. Para estes efectos considerarase como data de presentación da solicitude aquela na que se realice a emenda. Para a presentación das solicitudes a sede electrónica da Deputación de Pontevedra admite os certificados electrónicos do sistema Cl@ve, que prevé a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). De conformidade co establecido na disposición adicional 3.ª, apartado 1, en relación co establecido no apartado 4 do R. d. 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, e o artigo 4 do R. d. 465/2020, e ao tratarse dun procedemento cuxo fin está estreitamente vinculado aos feitos xustificativos do estado de alarma, indispensable para o funcionamento básico dos servizos, o prazo para a presentación de solicitudes será de 15 días hábiles contados a partir do día seguinte ao da publicación das bases e do extracto da convocatoria no Boletín Oficial da Provincia de Pontevedra (BOPPO). O órgano competente para presentar as solicitudes electronicamente e todos os trámites relacionados co expediente é a alcaldesa, o alcalde ou a persoa en quen delegue. No suposto de que delegue a súa presentación deberá acreditar a representación da persoa designada para levar a cabo a tramitación administrativa do expediente. Para a tramitación deste procedemento consultaranse automaticamente os datos incluídos nos documentos elaborados polas administracións públicas que se detallan a continuación: No caso de que os concellos beneficiarios se opoñan ás devanditas consultas deberán indicalo no cadro habilitado no formulario de inicio e achegar os documentos correspondentes. Excepcionalmente, no caso de que algunha circunstancia imposibilitase a obtención destes datos poderáselle solicitar ao concello a presentación dos documentos correspondentes. Os concellos interesados deberán presentar conxuntamente coa solicitude a seguinte documentación: Todos os trámites administrativos que os concellos deban realizar durante a tramitación deste procedemento realizaranse electronicamente a través do modelo “instancia xenérica”, dispoñible en https://sede.depo. gal Se a solicitude non reúne os datos esixidos na convocatoria ou calquera dos previstos no artigo 66 da Lei 39/2015, de 1 de outubro, de procedemento administrativo común das administracións públicas (LPACAP) requiriráselle ao concello, de conformidade co establecido no artigo 68 desta, que nun prazo de 10 días hábiles emende as faltas ou presente os documentos preceptivos, indicándolle que, de non o facer, se terá por desistida a súa solicitude, que se arquivará sen máis trámites. As resolucións e os actos administrativos notificaranse só por medios electrónicos, nos termos previstos na normativa reguladora do procedemento administrativo común. As notificacións practicaranse a través da Carpeta Ciudadana e de Dirección Electrónica Habilitada única. Ambos os sistemas son accesibles desde https://sede.depo. gal A notificación entenderase practicada no momento no que se produza o acceso ao seu contido e rexeitada cando transcorran 10 días naturais desde a posta a disposición da notificación sen que se acceda a esta. O sistema remitiralles aos concellos solicitantes avisos da posta a disposición das notificacións á conta de correo electrónico indicada na solicitude. Estes avisos non terán en ningún caso efectos de notificación practicada e a súa falta non impedirá que a notificación sexa considerada plenamente válida. Se o envío da notificación electrónica non fose posible por problemas técnicos a Deputación de Pontevedra practicará a notificación polos medios previstos na normativa reguladora do procedemento administrativo común. A instrución do procedemento de concesión de subvencións realizaraa a xefa do Servizo de Cohesión Social e Xuventude, de xeito individual, a medida que os concellos presenten as súas solicitudes, e comprenderá as seguintes fases: Intervención emitirá un informe de fiscalización de cada expediente e do informe-proposta, dirixido ao órgano competente. A resolución da concesión farase de xeito individual, a medida que os concellos presenten as súas solicitudes, e notificarase de conformidade co establecido nos artigos 40 e 41 da LPACAP. Sen prexuízo da obriga de resolver, e de acordo co disposto nos artigos 21 e 22 da LPACAP, transcorridos 6 meses a partir do día seguinte ao de finalización do prazo de presentación de solicitudes sen que se lles notifique a resolución expresa ás entidades interesadas consideraranse desestimadas por silencio administrativo. Estas axudas aboaránselles directamente aos concellos logo da súa aprobación por parte do órgano competente. Coa presentación da solicitude enténdese que os concellos terán dereito ao anticipo do 100 % das contías reflectidas no anexo I, sen prexuízo da súa posterior xustificación. Para a xustificación deberase achegar a seguinte documentación, que se deberá presentar obrigatoriamente por medios electrónicos a través do modelo “instancia xenérica”, dispoñible en https://sede.depo. gal: No caso de que as contías xu stificadas sexan inferiores ao importe solicitado e recibido procederase ao reintegro das cantidades indebidamente percibidas, en conformidade co establecido no artigo 89 do RLXS. O prazo de presentación da documentación xustificativa rematará o 31 de marzo de 2021. As subvencións ás que fai referencia esta convocatoria son compatibles coa percepción doutras subvencións, axudas ou ingresos para a mesma finalidade procedentes de calquera das administracións e entes públicos ou privados, pero o conxunto das axudas recibidas en ningún caso poderá superar o 100 % do custo da axuda subvencionada á persoa beneficiaria. No caso de superar este límite deberá comunicarse este feito co obxecto de reducir o importe da subvención. A contía consignada para esta convocatoria ascende a 1.270.000,00 euros, con cargo á aplicación 20/231.2313.462.00 do Orzamento provincial. Estas bases estarán vixentes ata o 31 de marzo de 2021. Estas bases reguladoras publicaranse no BOPPO e en https://sede.depo. gal. Por outra parte, de conformidade co previsto nos artigos 17.3. b) e 20.8. a) da LXS, remitirase o texto da convocatoria á Base de Datos Nacional de Subvencións para a súa publicación nela, que será a que lle dea traslado do seu extracto ao BOPPO. Os datos persoais obtidos neste procedemento serán obxecto de tratamento pola Deputación de Pontevedra, en calidade de órgano responsable, coa finalidade de xestionalo, verificar os datos e documentos que o concello beneficiario declare na súa solicitude para comprobar a súa exactitude e levar a cabo todas as actuacións administrativas que, no seu caso, deriven. A lexitimación para o tratamento dos datos baséase no cumprimento dunha tarefa en interese público ou o exercicio de poderes públicos segundo as normas de rango legal recollidas no apartado “normativa aplicable”, dispoñible na ficha de procedemento en https://sede.depo. gal. Os datos persoais obtidos neste procedemento serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia. As entidades beneficiarias poderán acceder, rectificar e suprimir os seus datos, así como exercer outros dereitos ou revogar o consentimento segundo o previsto en https://depo.gal/proteccion-de-datos/exercicio-de-dereitos.Estas axudas rexeranse polo establecido nestas bases. Serán de aplicación supletoria a LXS, a Ordenanza xeral de subvencións da Deputación de Pontevedra e as Bases de execución do Orzamento provincial para o ano 2020. As entidades beneficiarias das axudas quedarán sometidas ás responsabilidades e ao réxime sancionador establecido na LXS. A Presidencia resolverá a interpretación e a resolución das dúbidas que poidan xurdir, previo informe dos servizos de Cohesión Social e Xuventude, Secretaría e Intervención cando proceda. Debe constar, tanto en toda a publicidade (impresa, informática ou audiovisual) que se faga das actividades ou investimentos subvencionados coma na páxina web que se elabore, a organización e a colaboración do organismo provincial mediante a inclusión da súa imaxe institucional, de conformidade co artigo 31 do RLXS. Será unha condición indispensable para o cobro da subvención achegar, xunto co resto da xustificación, un documento probatorio: unha foto, unha folla de xornal ou unha captura de pantalla da web. Poderase consultar o manual de imaxe corporativa en https://www.depo. gal/identidade-corporativa. O incumprimento desta obriga poderá dar lugar á perda da subvención.